钦定古今图书集成/理学汇编/文学典/第099卷 > 钱同爱
## 钦定古今图书集成/理学汇编/文学典/第099卷 > 钱同爱

按《新倩籍》同爱，字孔周。早负才惠，不受俗训。善文采，
夸饰修容，轶荡简阔，雅为士林所奖。尝挫溺于时，意
气激扬，眇然有青云之思，庶腾显美志，为终身名。惜
其不遂，乃专精古学，讽阅传记，心朗性明，目涉知义，
强力自振，学有浃洽，将沈蓄英华，秀而求实，综成名
言，贻之同好而巳。唐生甚信笃之，常谓人日：“夫健驹
昂昂，终为远器，况志士少壮，奚能有量哉！”类叹其知
言云。